

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 240-03/24-01/02

URBROJ: 2186-10-01/1-24-18

Vidovec, 05. prosinca 2024.

Na temelju odredbe članka 17. stavak 1. podstavak 3. Zakona o sustavu civilne zaštite (“Narodne novine”, broj 82/15, 118/18, 31/20, 21/20 i 114/22), članka 41. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (“Narodne novine”, broj 66/21), Procjene rizika od velikih nesreća za područje Općine Vidovec (“Službeni vjesnik Varaždinske županije”, broj 24/22) i članka 31. Statuta Općine Vidovec (“Službeni vjesnik Varaždinske županije”, broj 20/21), Općinsko vijeće Općine Vidovec, na prijedlog općinskog načelnika Općine Vidovec, a nakon prethodne suglasnosti Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin, KLASA: 240-05/24-04/6, URBROJ: 511-01-388-24-16 od 04. studenog 2024. godine, na 32. sjednici održanoj dana 05. prosinca 2024. godine, donosi

**ODLUKU**

**O ODREĐIVANJU PRAVNIH OSOBA OD INTERESA ZA SUSTAV CIVILNE ZAŠTITE**

**NA PODRUČJU OPĆINE VIDOVEC**

**Članak 1.**

Ovom Odlukom o određivanju pravnih osoba od interesa za sustav civilne zaštite na području Općine Vidovec (dalje u tekstu: Odluka) određuju se pravne osobe od interesa za sustav civilne zaštite na području Općine Vidovec s ciljem priprema i sudjelovanja u aktivnostima i mjerama radi smanjenja rizika od katastrofa te sudjelovanja u aktivnostima zaštite i spašavanja ljudi, životinja, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa te otklanjanju posljedica terorizma i ratnih razaranja na području Općine Vidovec.

**Članak 2.**

Pravne osobe od interesa za sustav civilne zaštite na području Općine Vidovec (dalje u tekstu: pravne osobe) su one koje su svojim proizvodnim, uslužnim, materijalnim, ljudskim i drugim resursima najznačajniji nositelji djelatnosti odnosno pravne osobe koje svojim redovitim poslovanjem u najvećoj mjeri mogu doprinijeti zaštiti i spašavanju ljudi, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa te otklanjanju posljedica terorizma i ratnih razaranja na području Općine Vidovec.

Pravne osobe dio su operativnih snaga sustava civilne zaštite Općine Vidovec te sudjeluju kao nositelji posebnih zadaća uz ostale operativne snage (Stožer civilne zaštite Općine Vidovec, operativne snage vatrogastva, Hrvatski Crveni križ, Hrvatska gorska služba spašavanja, povjerenici civilne zaštite, koordinatori na lokaciji), žurne službe, redovne snage i ostale sudionike iz sustava civilne zaštite u provedbi mjera i aktivnosti u sustavu civilne zaštite.

**Članak 3.**

Određuju se pravne osobe - trgovačka društva i ustanove kao pravne osobe iz članka 1. ove Odluke

sa zadaćama u sustavu civilne zaštite, ugrozama uslijed kojih se zadaće izvršavaju i kapacitetima od

značaja za reagiranje u velikim nesrećama i katastrofama te otklanjanju posljedica terorizma i ratnih

razaranja odnosno za provođenje mjera i aktivnosti iz sustava civilne zaštite, kako slijedi:

|  |  |  |  |
| --- | --- | --- | --- |
| **PRAVNA OSOBA** | **UGROZA** | **ZADAĆE U SUSTAVU****CIVILNE ZAŠTITE** | **POPUNJENOST LJUDSTVOM** |
| Desyre d.o.o.  | Potres | **-** prijevoz hrane, vode, higijenskih i ostalih potrepština- asanacija terena | broj djelatnika koji se mogu angažirati kroz osnovnu djelatnost:…………………... 5traktor …………….…………1traktorska prikolica……….....1osobno vozilo…………….….1viljuškar……………....….….1 |
| Poplave izazvane izlijevanjem kopnenih vodenih tijela |
| Epidemije i pandemije |
| Ekstremne temperature, tuča, mraz i suša |
| Industrijske nesreće |
| H-metal d.o.o.  | Potres | - prijevoz hrane, vode, higijenskih i ostalih potrepština | broj djelatnika koji se mogu angažirati kroz osnovnu djelatnost: ………….………2kombi vozilo: ………………1 |
| Poplave izazvane izlijevanjem kopnenih vodenih tijela |
| Epidemije i pandemije |
| Ekstremne temperature, tuča, mraz i suša |
| Industrijske nesreće |
| HD-mont d.o.o.  | Potres | - anganžiranje u slučaju potrebe za građevinskim strojevima (npr. asanacija terena)- angažiranje u slučaju čišćenja cesta od raznih nanosa | broj djelatnika koji se mogu angažirati kroz osnovnu djelatnost: ………………..…2JCB 4CX…………….….......1 kamion…………….………. 1  |
| Poplave izazvane izlijevanjem kopnenih vodenih tijela |
| Epidemije i pandemije |
| Ekstremne temperature, tuča, mraz i suša |
| Industrijske nesreće |
| Osnovna škola Vidovec  | Potres | - zbrinjavanje i sklanjanje ugroženog stanovništva te priprema hrane | **-** broj djelatnika koji se mogu angažirati kroz osnovnu djelatnost ustanove:………. 30- kvadratura sportske dvorane u sklopu škole: 2.248,37 m2- ukupna kvadratura učionica: 1.863,34 m2- kapacitet kuhinje (broj dnevnih obroka): …………..500 obroka |
| Poplave izazvane izlijevanjem kopnenih vodenih tijela |
| Epidemije i pandemije |
| Ekstremne temperature, tuča, mraz i suša |
| Industrijske nesreće |

|  |  |  |  |
| --- | --- | --- | --- |
| Osnovna škola Tužno | Potres | - zbrinjavanje i sklanjanje ugroženog stanovništva te priprema hrane | - broj djelatnika koji se mogu angažirati kroz osnovnu djelatnost ustanove u slučaju nastupa ugroze: …….34- kvadratura sportske dvorane u sklopu škole: 414,30 m2;- ukupna kvadratura učionica: 425,75 m2;- kapacitet kuhinje (broj dnevnih obroka): 90 obroka; |
| Poplave izazvane izlijevanjem kopnenih vodenih tijela |
| Epidemije i pandemije |
| Ekstremne temperature, tuča, mraz i suša |
| Industrijske nesreće |
| Područna škola Nedeljanec | Potres | - zbrinjavanje i sklanjanje ugroženog stanovništva te priprema hrane | - broj djelatnika koji se mogu angažirati kroz osnovnu djelatnost ustanove u slučaju nastupa ugroze: 6;- kvadratura sportske dvorane u sklopu škole: 65 m2;- ukupna kvadratura učionica: 300 m2;- kapacitet kuhinje (broj dnevnih obroka): 150 obroka; |
| Poplave izazvane izlijevanjem kopnenih vodenih tijela |
| Epidemije i pandemije |
| Ekstremne temperature, tuča, mraz i suša |
| Industrijske nesreće |

**Članak 4.**

Pravne osobe od interesa za sustav civilne zaštite iz članka 3. ove Odluke dužne su se odazvati zahtjevu načelnika Stožera civilne zaštite i načelnika Stožera civilne zaštite Republike Hrvatske te sudjelovati s ljudskim i materijalnim resursima u provedbi mjera i aktivnosti u sustavu civilne zaštite.

**Članak 5.**

Pravnim osobama iz članka 3. ove Odluke, dostaviti će se Odluka o određivanju pravnih osoba od interesa za sustav civilne zaštite Općine.

**Članak 6.**

Pravne osobe od interesa za sustav civilne zaštite Općine Vidovec iz članka 3. ove Odluke u provedbi mjera i aktivnosti u sustavu civilne zaštite sudjeluju s ljudskim snagama i materijalnim resursima, u skladu s zadaćama koje su dobile ovom Odlukom i koje će razraditi kroz svoje operativne planove.

Operativne planove pravne osobe iz članka 3. ove Odluke dužne su izraditi u skladu s člankom 43. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (“Narodne novine”, broj 66/21), a na temelju zadaća iz ove Odluke i Procjene rizika od velikih nesreća za područje Općine Vidovec.

**Članak 7.**

Konkretne zadaće pravnih osoba od interesa za sustav civilne zaštite na području Općine Vidovec od značaja za reagiranje u velikom nesrećama i katastrofama navedene su u tablici u članku 3. ove Odluke.

**Članak 8.**

Općina Vidovec podmiriti će pravnim osobama iz članka 3. ove Odluke stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, što će biti regulirano ugovornim putem.

**Članak 9.**

Stupanjem na snagu ove Odluke prestaje važiti Odluka o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18).

**Članak 10.**

Ova Odluka stupa na snagu osmog dana od dana objave u “Službenom vjesniku Varaždinske županije”.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović